ভিদিও কনফরেন্সকী থোংদা সিক্কিম, অরুনাচল প্রদেশ অমসুং ত্রিপুরাদা ইন্তিগ্রেতেদ কমান্দ অমসুং কন্ত্রোল সেন্তরশিং উরেপ-উয়ুং তম্বগী থৌরমদা পীখিবা প্রধান মন্ত্রীগী ৱারোল

অৱাং নোংপোক্তা স্মার্ত গোবর্নান্সকী অনৌবা হৌরকপা অসিগী শরুক অমা ওইবা ফংজবা অসিদা ঐহাক নুংঙাইবা ফাওই। নামচী অমসুং গেংতোক, ইতানগর, পাসিঘাৎ অমসুং অগরতলাদা ইন্তিগ্রেতেদ কমান্দ অমসুং কন্ত্রোল সেন্তরশিং লিংখৎপা অসি অফবা খোংথাং অমনি। স্মার্ত সিতী মিসন অসিনা শহরশিং অসিবু মখোয়গী পোতেন্সিয়েল অমসুং চেলেঞ্জশিং আইদেন্তিফাই তৌবা ঙমহল্লগনি। স্মার্ত সিতী কমান্দ অমসুং কন্ত্রোল সেন্তরশিংনা তোঙান তোঙানবা সর্বিস নেৎৱার্কশিং পুনশিন্নবা দিজিতেল তেক্নোলোজীশিং শিজিন্নগনি। মখোয়না পুলিস, ত্রান্সপোর্ত, পৱার, ঈশিং, সেনিতেসন অমসুং পব্লিক সেফতী য়ুতিলিতীশিংগুম্বা দিপার্তমেন্তশিংগী মরক্তা মতম চানা কোলাবোরেসন তৌবা ঙমহল্লগনি। সিস্তেমশিং অসি মফম চানা থম্বনা এদমিনিস্ত্রেতরশিংনা হেন্না ফবা মওংদা সিতী ওপরেসনশিং মোনিতর তৌবা ঙমহল্লগনি অমদি মতম চানা থবক পায়খৎপা ঙম্লগনি হায়বা ঐহাক্না থাজবা থম্লি। ইন্তিগ্রেতেদ কমান্দ অমসুং কন্ত্রোল সেন্তরশিং ইমপ্লিমেন্ত তৌবগী থবক অসি ভারতকী মফম কয়াদা চত্থরি। ২০১৯গী মার্চ অমা ফাওবদা স্মার্ত সিতী তরামঙাদা সেন্তরশিং অসি হান্ননা মথৌ তৌখ্রে। অতোপ্পা সেন্তর য়াঙ্খৈদা থবক চত্থরি। থেংলবদা ২০১৯গী ওক্তোবর থা ফাওবদা অৱাং-নোংপোক্না মসিগী অহানবা মপুং ফারবা স্মার্ত কমান্দ অমসুং কন্ত্রোল সেন্তর লৈরগনি হায়না ইফমদা খঙহনবীরক্লে। সিস্তেম অসিগী মরুওইবা মচাকশিংগী মরক্তা অমদি নাগরিকশিংগী খুদোংথীবা থোক্তনবগীদমক সি.সি.তি.ভি. সর্ভিলেন্স সিস্তেম্নি। সিস্তেম অসি ক্রাইম লাকশিনবদা মতেং ওইনবা দিজাইন তৌবনি। ইন্তিলিজেন্ত ত্রাফিক মেনেজমেন্ত সিস্তেম্না ত্রাফিক ফ্লো লাইথোকহনবদা মতেং পাংগনি। কমান্দ অমসুং কন্ত্রোল সেন্তরদা সোলিদ ৱেস্ত মেনেজমেন্তকী মচাক্না শহরশিং অসিদা লু-নানবদা ইনোৎ পীরগনি। স্মার্ত স্ত্রীৎ লাইতিংনা ঐখোয়গী স্ত্রীৎশিং খুদোংথীবা থোকহন্দবা অমদি মীয়ামদা কান্নবা ফংহনবা ওইহল্লগনি। মসিনা এল.ই.দি. সিস্তেমশিং ওন্থোকপগী খুত্থাংদা ইনর্জী ইফিসিয়েন্সী ফগৎহল্লগনি। স্মার্ত সিতীশিংনা মরুওইবা সিভিক ইনফোর্মেশন কমুনিকেত তৌনবা পব্লিক-এদ্রেস সিস্তেমশিং অমদি ভেরিয়েবল মেসেজ সাইনশিংসু ইন্সতোল তৌরি। দিজিতেল শিজিন্নবা অসি দিজিতেল ইন্দিয়া মিশনগী মচাক অমনি। পব্লিক ৱাই-ফাই সিস্তেম্না মীয়ামদা লেম্না ইন্তর্নেৎ শিজিন্নবা ফংহল্লগনি। অৱাং-নোংপেক্তা স্মার্ত সিতী তরাদা চাউরাক্না লুপা কোতি ১৫,০০০গী মমল ওইবা প্রোজেক্ত ৫০০ হেন্না লৈরে হায়না ইফমদা খঙহনবীরক্লে। অসিগুম্লবা প্রোজেক্ত ৫৯গী ৱার্ক ওর্দরশিং হান্ননা পীখ্রে। ঐহাক্না সিক্কিমগী নামচীদা মসিগী ইন্তিগ্রেতেদ ৱাতর সপ্লাই প্রোজেক্তশিং, এল.ই.দি. স্ত্রীৎ লাইতশিং অমসুং ফুৎপাথশিংদা থবক হৌবা উরুবদা নুংঙাইবা ফাওই। ঐখোয়গী চিংগী শহরশিংদা ঈশিং অসি চাউনা মায়োক্নরিবা অমা ওইরক্লি। গেংতোক্না নোংগী ঈশিং য়োক্তুনা থম্বগী থবক পায়খৎপা হৌখ্রে। অগরতলানা তমথিরবা ইচাউগী খুংদোংচাদবা মায়োক্নরি। সিতী এদমিনিস্ত্রেসন্না স্মার্ত সিতী মিশনগী মখাদা খুংদোংচাদবা অসি লাকশিন্নবা প্রোজেক্তশিং পায়খৎলি। ইতানগরনা মসিগী সিতী রোদ নেৎৱার্কপু মসিগী স্মার্ত রোদস অমদি ইন্তিলিজেন্ত ত্রাফিক অমসুং ত্রান্সপোর্ত মেনেজমেন্ত সিস্তেমগী থোংদা ফগৎহন্নবা থৌরাংশিং পায়খৎলি। পাসিঘাৎনা মরুওইবা স্মার্ত সিতী প্রোজেক্তশিংগী খুত্থাংদা হাউজিং, ইনর্জী মেনেজমেন্ত অমদি বিজিনেস দিবেলপমেন্তকী মায়োক্নরিবা খুদোংচাদবশিং কোকহন্নবা হোৎনরি। অৱাং-নোংপোক্কী অতোপ্পা শহর মঙা গুৱাহাতী, আইজোল, কোহিমা, ইম্ফাল অমসুং শিল্লোংসু মায়কৈ অসোমদা চংশিল্লি খঙবদা ঐহাক নুংঙাইবা ফাওই। ঐখোয়গী অৱাং-নোংপোক্কী শহরশিংগী অর্বান ত্রান্সফোর্মেশনগী মায়কৈদা ঐখোয়না খোংজেল য়াংনা চংশিল্লি হায়বা ঐহাক্না থাজবা থম্লি। মসিনা রিজন অসিদা পুন্সী মহিং ফগৎহল্লগনি অমদি শেল-থুমগী ফিভম ফগৎহনবদা ইনোৎ পীরগনি।